आज हल्की बारिश की संभावना बनी
बंगाल की खाड़ी से आ रही नमी से एक बार फिर प्रदेश समेत धमतरी जिले का मौसम बदल गया है। यह स्थिति आने वाले 11 मार्च तक बनी रहेगी। मौसम विभाग की मानें तो प्रदेश के कुछ इलाकों में बारिश की संभावना भी बन रही है। इस कारण तापमान में एक बार फिर गिरावट आ सकती है।
6 मार्च की दोपहर से धमतरी जिले का मौसम बदलने लगा और रात में शहर में हल्की बौछारें हुईं। मंगलवार को सुबह 6 बजे से शहर समेत आसपास के इलाकों में बूंदा-बांदी हुई। इसके बाद आसमान 2 से 3 घंटे के लिए खुला रहा, पर दोपहर 3 बजे के बाद फिर से बादल छा गए। मंगलवार को जिले का अधिकतम तापमान 31 डिग्री और न्यूनतम 21 डिग्री दर्ज किया गया।
11 मार्च तक कई जगह बारिश की संभावना
6 मार्च को बंगाल की खाड़ी से आने वाली नमी के कारण प्रदेश में मौसम परिवर्तन हुआ है। आसाम से लेकर उत्तरी आंध्रप्रदेश तक द्रोणिका का असर बना हुआ है। इस लिहाज से 11 मार्च तक रोजाना मौसम में परिवर्तन होता रहेगा। इस दौरान प्रदेश के कई स्थानों में बारिश होने की संभावना है। इसका सबसे ज्यादा असर उत्तरी और दक्षिणी छत्तीसगढ़ में रहेगा। 8 मार्च को आसमान पर आंशिक रूप से बादल छाए रहेंगे। शाम को गरज-चमक के साथ हल्की बौछारें पड़ने की संभावना है। एम गोपालराव, सहायक मौसम वैज्ञानिक लालपुर रायपुर
मंगलवार को दोपहर 3 बजे बादल छाए रहने से मौसम में बदलाव आ गया।
बदला मौसम
hin_Deva hin_Deva hin_Deva bho_Deva hin_Deva hin_Deva hne_Deva